Tilkulliset: 2016
Ensimmäinen kiltailta on tiistaina 3. tammikuuta.
Maisa aloittaa vuoden romanttisesti ompelemalla paperimallineen avulla ihania kukkablokkeja.
Posted by Illirilli at 19:29 0 comments
Kiltailta 29. marraskuuta - Arjan jouluköynnös
Liisa ideoi joulun valoköynnöksen. Valosarjan johto peitetään virkkaamalla ja varteen lisätään lehtiäja kukkia. Kuvassa Arjan virkkaamaa köynnöstä.
Esittelyä varten Arja asetteli köynnöksen jalkalamppuun. Arvatkaapa menikö irrottamiseen aikaa, kun langanpäät ja johdot olivat yhdessä sykerössä. Tässä viellä kaikki hyvin. Ihailemassa tekijä Arja, sekä Carita ja Liisa.
Posted by Illirilli at 18:03 2 comments
Labels: Joulu lähestyy, Kiltailta
Posted by Illirilli at 10:29 1 comments
Itseä pidempi löpare ja muita sattumuksia kiltaillasta 6. syyskuuta
Pitkä löpare
Erja esitteli kiltaillassa 6.9. keväällä aloittamansa työn. Nyt tilkkupinta on valmis.
Kunnollisen kokoinen löpare. Erja pyrkii kertomansa mukaan ompelemaan vain itseään pidempiä töitä. Ihan hyvä periaate. Tosin jollekin itseään pidempi on pidempi kuin toisille.
Liisa tarkistaa: Kyllä, työ on pidempi kuin tekijänsä!
Perustekniikoiden kertausta
Tämän pienen syksyisen työn ohje on vanhasta lehdestä. Alkuperäinen työ on tehty parilla eri applikaatiotekniikalla. Liisa antoi työn pari vuotta sitten harjoittelutyöksi killalle, etteivät käsinompelutaidot pääse ruostumaan.
Marju ompeli oman työnsä pehmeillä vihreän sävyillä.
Tässä vielä kuva vuodelta 2002, American Patchwork & Quilting. Aika usein tilkkulehdet vanhenevat niinkuin muutkin lehdet, mutta kaunis ja yksinkertainen työ säilyy tuoreena.
Killan kuopuksen pikkupyöreät
Killlan kuopus Anne täytti pikkupyöreitä. Siispä kuplivaa laseihin! Erja ja Anne keittiössä.
Kilta ikääntyy huolestuttavasti. Mahtuukohan puutarhurin mökin pihaan parikymmentä rollaattoria? Sisään ei ainakaan mahdu, ellei rakenneta rollaattorisiipeä.
Nyt kuitenkin nostetaan malja Annelle. Vasemmalta Kirsti, Anne, Maisa, Liisa, Arja ja Carita. Liisa p
Siikliä, härkäpapuja ja kasvivärejä
Killan puutarhurit Maisa ja Marju toivat tullessaan korikaupalla syksyn satoa muille kiltalaisille kotiin viemisiksi. Maisa uhkaili, että ensi vuonna ei siikliä tule, mutta katsotaan!
Valinnan vaikeutta!
Erja esitteli kasviväreillä värjäämiään lankoja ja kankaita. Räiskyvää oranssia, pehmeän vihreää, mausteista keltaista, roosaa ja jäniksen ruskeaa.
Kuvassa Erjan värjäämiä lankoja ja kankaita. Valitettavasti Erjan kirjoittamat laput eivät näy. Ylhäällä vasemmalla lukee keltasauramo, ylhäällä oikealla veriseitikki ja alhaalla keltaisella kankaalla samettikukka.
Erja on pitänyt meille kiltalaisille kotonaan kankaanvärjäyskursseja. Tässä itse mestari.
Kesäkurssilla opittua
Erja opetteli kesäkurssilla vähän monimutkaisemman näköistä applikaatiota. Tilkkutien Tiinatei ompeli samannäköisiä blokkeja laukkuun aiemmin kesällä.
Mitä voi tehdä tikkauskehyksellä
Ulla toi tulleessaan killan vanhaan kaappiin jääneen tikkauskehyksen.
ja Maisa keksi sille tietysti heti käyttöä.
Caritan työ loppusuoralla ja muutos seuraavaan kiltailtaan
Seuraava kiltailta on viikkoa myöhemmin, tiistaina 11.10. ja kahvinkeittovuoro on Marjulla.
Kiltaillassa 6.9. Caritalla oli mukanaan viime talvena aloitettu applikaatiotyö.
Carita on ommellut työn napinläpipistoilla ja koristellut napeilla, nauhoilla ja muilla pienillä kauniilla jutuilla.
Tilkkuilijan työ ei koskaan lopu. Kun pinta on valmis, alkaa tikkausurakka, ja reunakaitaleen ompelu...
Posted by Illirilli at 20:16 1 comments
Labels: Kilta-asiaa, Kiltailta
Syyskauden ensimmäinen kiltailta oli maanantaina 6. syyskuuta. Olipa mukava tavata kiltalaiset, ihailla valmiita tilkkutöitä ja päivittää samalla kuulumiset. Paikalle oli päässyt myös muutama harvemmin nähty kiltalainen. Muistakaa tulla jatkossakin! Seuraava kiltailta on 4.10..
Liisa ja Marju esittelivät kesäkurssilla tekemiään neulatyynyjä. Somia ovat.
Marja-Liisa osaa aina yllättää: yht'äkkiä on valmis työ mukana. Tällä kertaa kassissa oli jotain oikein värikästä.
Ensin vähän oijotaan ja asetellaan.
Kas tässä! Tekijä Marja-Liisa vasemmalla, Kirsti ja Carita avustavat.
Seijan vuodenajat on valmis.
Tutkitaan lähempää. Nyt ollaan siis menossa vasemmassa alakulmassa. Yksi ruutu ja sitten ollaan taas tulppaaneissa!
Marju sai loppukesästä intopiikin ja ompeli kolmiopeiton ennätysajassa. Sinistä, tietysti.
Pitkittäin vai poikittain. Carita avustaa kääntelemisessä.
Tadaa! Sinivalkoinen toimii aina ja Marju on löytänyt tähän kauniit kankaat. Taitaa olla tulossa tilkkupeitto mökille.
Lopuksi otettiin luokkakuva portailla.
Lisää kuvia on tulossa. Käykäähän välillä kurkistamassa.
Posted by Illirilli at 19:22 2 comments
Syyskuun 6. päivä tavataan taas
Maisa lähetti kiltaterveisiä. Syyskuun 6. päivä aloitetaan.
Tapaaminen on joka kuun ensimmäinen tiistai ja paikka tietysti puutarhurin mökki.
Syksyn ensimmäinen kahvinkeittovuoro 6. syyskuuta on Arjalla. Marja-Liisa keittää ja paistaa 4. lokakuuta ja Anne 1. marraskuuta. Viimeinen tapaaminen ennen joulua on jo 29. marraskuuta ja Marju toimii emäntänä.
Virallinen aloitusaika on klo 18, mutta osa on paikalla jo kahden - kolmen aikaan. Kysy Liisalta tai Maisalta, mihin aikaan voi tulla, jos haluat vaikka vanuttaa ison työn (harsinta- ym. apua saatavana).
Maisa pyysi, että harvoin tapaamisissa käyvät ottaisivat yhteyttä.
Syyskuun tapaamisessa selviää
- onko Maisa ottanut puutarhapäikkäreitä uuden peiton alla.
- miten ison työn Erja on tehnyt kukistaan.
Posted by Illirilli at 19:25 0 comments
Kävin sunnuntaina Tampereella katsomassa Mansetilkut. Mainio paikka. Paljon ihania ja kiinnostavia töitä, mutta vielä enemmän olisi voinut olla!
Kannattaa käydä. Tampere on kiva kaupunki ja siihen vielä tilkkutyönäyttely päälle.
Tässä kuva muutamasta näyttelytyöstä.
Iso, kaunis karhuntassutyö. Otin kuvan nimilapusta, mutta valitettavasti en saa nimestä selvää. Terveisiä vaan, hieno työ!
Birgitta Backman: Sommarfönster. Kaunis.
Väriä elämään! Väritilkku-killan Kamarimusiikki.
Tampere on Suomen wings-pääkaupunki. Näyttelyn jälkeen voi käväistä esimerkiksi Siipiweikoissa, Hot Wingsissä, Sticky Fingersissä tai Captain Hookissa herkuttelemassa kanansiivillä. Jokaisella tamperelaisella on kuulema 2 kg:n paketti siipiä pakastimessa ja maustekastikkeet ja muut tykötarpeet jääkaapissa. Nam!
Posted by Illirilli at 21:37 0 comments
Labels: Mansetilkut
Itseä pidempi löpare ja muita sattumuksia kiltaill...
Caritan työ loppusuoralla ja muutos seuraavaan kil...